open-index/open-wikipedia-markdown huggingface dataset:
แกงฮังเล

**แกงฮังเล** หรือ **แกงฮินเล** เป็นอาหารไทยภาคเหนือประเภทแกงรสชาติเค็ม-เปรี้ยว แกงฮังเลมีต้นกำเนิดจากประเทศพม่า โดยคำว่า *ฮี่น* () ในภาษาพม่าแปลว่า แกง และ *เล่*  () ในภาษาพม่าแปลว่า เนื้อสัตว์ แกงฮังเลได้รับความนิยมจากชาวไทยภาคเหนือ และแคว้นสิบสองปันนา ประเทศจีน

วิธีปรุงแกงฮังเลมีสองแบบคือแบบพม่าและแบบเชียงแสน โดยแบบพม่าได้รับความนิยมมากกว่า แกงฮังเลพม่ารสชาติออกเปรี้ยวเค็ม น้ำขลุกขลิก ใส่ขิง น้ำมะขามเปียก กระเทียมดอง ถั่วลิสง น้ำตาลอ้อย ส่วนแกงฮังเลเชียงแสนเพิ่มถั่วฝักยาว พริก หน่อไม้ดอง งาคั่ว ส่วนประกอบสำคัญจะต้องมีผงแกงฮังเลหรือผงมัสล่าซึ่งเป็นผงเครื่องเทศแบบผสมแบบเดียวกับการัม มาซาลาของอินเดีย น้ำพริกแกงประกอบด้วยพริกแห้ง เกลือ ข่าแก่ ตะไคร้ กระเทียม หอมแดง แกงฮังเลแบบไทใหญ่ น้ำขลุกขลิกและกินกับมะม่วงสะนาบซึ่งเป็นมะม่วงสับ ยำกับกะปิคั่ว กุ้งแห้งป่น และกระเทียมเจียว แกงฮังเลแบบมอญ รสชาติเผ็ดร้อนไปด้วยเครื่องสมุนไพร

## ประเภท
แกงฮังเลมีสองแบบ คือ *แกงฮังเลม่าน* มีลักษณะเป็นแกงที่มีสีน้ำตาลแดง น้ำแกงขลุกขลิก มีน้ำมันลอยหน้าสีแดงส้มจากเครื่องแกง เนื้อสัมผัสของหมูเปื่อยนุ่ม รสเปรี้ยว เค็ม หวาน และเผ็ด แกงฮังเลอีกชนิดคือ *แกงฮังเลเชียงแสน* มีการนำผักพื้นบ้านตามฤดูกาลมาเพิ่มในส่วนผสม เช่น ถั่วฝักยาว มะเขือยาว มะเขือพวง พริก ผักชีฝรั่ง ใบชะพลู และหน่อไม้ดอง มีลักษณะคล้ายกับแกงโฮะ แต่แกงฮังเลเชียงแสนไม่มีวุ้นเส้นเป็นส่วนผสม มีส่วนของน้ำแกงเล็กน้อย สีของแกงออก สีเหลืองเขียวจากส่วนผสมของผัก และยังมีแกงฮังเลอีกชนิดเรียกว่า *แกงฮังเลมอญ* เป็นแกงฮังเลที่เป็นเอกลักษณ์ของชาวมอญ คือมีรสชาติจัดจ้าน เผ็ดร้อน ไปด้วยเครื่องสมุนไพร 

## อ้างอิง

หมวดหมู่:แกง
หมวดหมู่:อาหารไทใหญ่
หมวดหมู่:อาหารไทยภาคเหนือ
หมวดหมู่:อาหารพม่า
เอดิสัน

**เอดิสัน** () เป็นชื่อบุคคล อาจหมายถึง
* **[[โทมัส เอดิสัน]]** - นักประดิษฐ์และนักธุรกิจชาวอเมริกัน
* **[[เอดิสัน วาเลนเซีย]]** - นักมวยสากลชาวโคลัมเบีย
* **[[เอดิสัน เฉิน]]** - ชื่อจริงคือ "เฉิน กวานซี" ป็นนักแสดง นักร้อง ชาวฮ่องกง
รอยัลรัมเบิล (2010)

**รอยัลรัมเบิล 2010** เป็น รายการเพย์-เพอร์-วิว ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 31 มกราคม ค.ศ. 2010 ณ ฟิลลิป อรินา ใน แอตแลนตา รัฐจอร์เจีย โดยเป็นรายการครั้งที่ 23 ที่จัดภายใต้ชื่อ รอยัลรัมเบิล และร่วมด้วยนักมวยปล้ำจาก รอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 5 รายการด้วยกัน

## ผลการแข่งขัน

## แมตช์ รอยัลรัมเบิล

นักมวยปล้ำ 2 คนแรก ที่เข้ามาในแมตช์นี้ คือ ดอล์ฟ ซิกก์เลอร์ และ อีแวน บอร์น

### รายชื่อผู้ที่เข้าร่วมแมตช์ รอยัลรัมเบิล 30 คน
}
|Raw
|20
|Big Show
|00:29
|-style="background: #BBBBFF;"
|25
|
|SD
|24
|Kingston
|04:09
|-style="background: #FFBBBB;"
|26
|
|Raw
|23
|Kingston
|02:06
|-style="background: #FFBBBB;"
|27
|
|Raw
|25
|Cena
|02:51
|-style="background: #BBBBFF;"
|28
|
|SD
|26
|Edge
|02:24
|-style="background: #CCCCFF;"
|29
|Edge
|SD
|
|
|07:19
|-style="background: #BBBBFF;"
|30
|
|SD
|28
|Cena
|05:24
|-style="background: #EEEEFF;"
|}

## ดูเพิ่ม
* รอยัลรัมเบิล
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

รอยัลรัมเบิล (2010)
หมวดหมู่:มวยปล้ำอาชีพในปี พ.ศ. 2553
อาหารตามสั่ง

thumb|ข้าวผัด หนึ่งในอาหารตามสั่งที่นิยม
**อาหารตามสั่ง** เป็นอาหารที่ทำตามที่ลูกค้าสั่ง มีเมนูซ้ำ ๆ มักเป็นอาหารที่ใช้เวลาทำไม่นาน ร้านอาหารตามสั่งมีทำเลตั้งอยู่ทั่วไป ส่วนใหญ่ก็จะมักเป็นเมนูง่ายๆ 

วัตถุดิบของอาหาร ประเภทผักเช่น ผักคะน้า ผักกาดขาว กะหล่ำปลี ข้าวโพดอ่อน แครอท มะเขือเทศ ผักชี ต้นหอม กะเพรา หอมหัวใหญ่ มะนาว มะกรูด โหระพา พริกขี้หนู พริกชี้ฟ้า กระเทียม หอมแดง ส่วนวัตถุดิบประเภทเนื้อสัตว์เช่น เนื้อไก่ เนื้อหมู เนื้อวัว กุ้ง ปลาหมึก หมูกรอบ ปลา เครื่องปรุงอาหารทั่วไปได้แก่ น้ำมันพืช น้ำมันหอย น้ำปลา ซีอิ๊วขาว ซีอิ๊วดำ น้ำซอส (ถั่วเหลือง) น้ำตาลทราย เกลือป่น พริกไทยป่น ไข่ไก่ 

เมนูอาหารตามสั่งที่เป็นที่นิยมได้แก่ ผัดกะเพรา ไข่ดาว, ข้าวผัด, ข้าวไข่เจียว, ข้าวหมูกระเทียม, ข้าวราดผัดผัก, ถั่วฝักยาวผัดพริกแกงราดข้าว, ผัดพริกสดราดข้าว, สุกี้, ราดหน้า ผัดซีอิ๊ว,ผัดพริกแกง

## อ้างอิง

หมวดหมู่:อาหารไทย
ภาษาออลลารี

**ภาษาออลลารี** () หรือภาษาอัลลาร์ ภาษาคัทพัส หรือเรียกอย่างง่าย ๆ ว่าภาษาคทพะ (แม้ว่าจะต่างจากภาษากลุ่มคทพะอื่น ๆ) เป็นภาษาในตระกูลภาษาดราวิเดียนที่พูดโดยชาวคทพะที่อยู่ในบริเวณโปตตางีม โกราปุต ในรัฐโอริศา ประเทศอินเดีย

## อ้างอิง

*
ออลลารี
จตุสดมภ์

**จตุสดมภ์** (เกิดจากคำบาลี "จตุ" หมายถึง สี่ และสันสกฤต สฺตมฺภ หมายถึง หลัก รวมหมายถึง "หลักสี่") เป็นคำที่สมเด็จพระเจ้าบรมวงศ์เธอ กรมพระยาดำรงราชานุภาพ ทรงใช้เรียกระบบการปกครองส่วนกลางภายในอาณาจักรอยุธยาตอนต้น โดยมีระบุว่าเป็นแนวคิดที่รับเอามาจากขอม ในขณะที่การปกครองหลังมีการปฏิรูปขึ้นในรัชสมัยสมเด็จพระบรมไตรโลกนาถ ซึ่งใช้มาจนถึงรัชสมัยพระบาทสมเด็จพระจุลจอมเกล้าเจ้าอยู่หัวนั้น มีลักษณะเป็นแบบ "นายกรัฐมนตรี 2 คน" มากกว่า

## สมัยสมเด็จพระรามาธิบดีที่ 1 (พระเจ้าอู่ทอง)
จตุสดมภ์แบ่งออกเป็น 4 กรม มีหัวหน้าเรียกว่า ขุน ฐานะเทียบเท่าเสนาบดี แบ่งออกเป็น
# **กรมเวียง** ทำหน้าที่ดูแลความสงบเรียบร้อยภายในราชอาณาจักรและความทุกข์สุขของราษฎร ปราบปรามโจรผู้ร้าย ตัดสินคดีร้ายแรง
# **กรมวัง** ทำหน้าที่ดูแลพระมหากษัตริย์และกิจการในพระราชสำนัก และพิพากษาคดีให้ราษฎร
# **กรมคลัง** ทำหน้าที่ติดต่อการค้าขายกับต่างประเทศ การจัดเก็บภาษีอากรจากราษฎรและรายได้ของแผ่นดิน
# **กรมนา** ทำหน้าที่ดูแลการทำมาหากิน และการประกอบอาชีพของราษฎรและเก็บรักษาเสบียงอาหารเพื่อใช้ในยามศึกสงคราม

## สมัยสมเด็จพระบรมไตรโลกนาถ
ต่อมาสมัยสมเด็จพระบรมไตรโลกนาถ ในปี พ.ศ. 2006 มีการจัดตั้งกรมขึ้นสองกรม ได้แก่ กรมมหาดไทย ซึ่งดูแลกิจการพลเรือน โดยมีสมุหนายกเป็นอัครเสนาบดีดูแล และกรมกลาโหม ซึ่งดูแลกิจการทหาร โดยมีสมุหพระกลาโหมดูแล จตุสดมภ์นั้นให้มาขึ้นกับกรมมหาดไทย แล้วมีการเปลี่ยนชื่อและเพิ่มหน้าที่
# กรมเวียง เปลี่ยนชื่อเป็น **กรมพระนครบาล** มี พระยายมราช เป็นเสนาบดี ทำหน้าที่ปราบปรามโจรผู้ร้าย รักษาความสงบเรียบร้อยภายในราชอาณาจักร ดับเพลิงในพระนคร และตัดสินคดีความร้ายแรง
# กรมวัง เปลี่ยนชื่อเป็น **กรมธรรมาธิกรณ์** มี พระยาธรรมาศรีสุริยวงศ์อัครมหาอุดมบรมวงษาธิบดี หรือพระยาธรรมาธิบดี เป็นเสนาบดี ทำหน้าที่ดูแลงานในพระราชสำนัก งานธุรการ ตัดสินคดีความ และแต่งตั้งยกกระบัตรไปดูแลหัวเมืองต่างๆ
# กรมคลัง เปลี่ยนชื่อเป็น **กรมโกษาธิบดี** มี พระยาศรีธรรมราชเดชาชาติอำมาตยานุชาติพิพัทรัตนราชโกษาธิบดี หรือเรียกสั้นว่า พระยาโกษาธิบดี เป็นเสนาบดี ทำหน้าที่เกี่ยวกับพระราชทรัพย์ การค้ากับต่างประเทศ บัญชีวัสดุและอาวุธของราชการ พระคลังหลวง การรับรองทูตต่างประเทศ และการตัดสินคดีความของคนต่างชาติ
# กรมนา เปลี่ยนชื่อเป็น **กรมเกษตราธิการ** มี พระยาพลเทพราชเสนาบดี เป็นเสนาบดี ทำหน้าที่ตรวจตราและส่งเสริมการทำนา เก็บข้าวไว้เป็นเสบียงยามสงคราม ตัดสินคดีความเกี่ยวกับที่นา ออกกรรมสิทธิ์ที่นาแก่ราษฎร

นอกจากนี้ ในภายหลังยังเพิ่มกรมให้ขึ้นอยู่กับกรมทั้งสี่นี้ด้วย

## หน่วยงานในปัจจุบันที่มีหน้าที่ตามจตุสดมภ์

* กรมเวียง หรือ กรมพระนครบาล : กระทรวงมหาดไทย, กรุงเทพมหานคร (องค์กรปกครองส่วนท้องถิ่น)
* กรมวัง หรือ กรมธรรมาธิกรณ์ : สำนักพระราชวัง, กระทรวงยุติธรรม
* กรมคลัง หรือ กรมโกษาธิบดี : กระทรวงการคลัง, กระทรวงพาณิชย์ (ประเทศไทย), กระทรวงการต่างประเทศ
* กรมนา หรือ กรมเกษตราธิการ : กระทรวงเกษตรและสหกรณ์

## อ้างอิง

## แหล่งค้นคว้าเพิ่มเติม
*บุญเกียรติ การะเวกพันธุ์ และคณะ. จตุสดมภ์. '''ฐานข้อมูลการเมืองการปกครองสถาบันพระปกเกล้า'''
*วินัย พงศ์ศรีเพียร. 2559. พระนครศรีอยุธยาในฐานะศูนย์กลางการปกครอง. ใน วินัย พงศ์ศรีเพียร (บก.), **อโยธยาศรีรามเทพนครบวรทวารวดี: มรดกความทรงจำแห่งสยามประเทศ** (น. 73-111). กรุงเทพฯ: โครงการวิจัยอิสระประวัติศาสตร์ไทย. 

หมวดหมู่:การปกครองไทย
โรงเรียนโกสุมวิทยาสรรค์

**โรงเรียนโกสุมวิทยาสรรค์** เป็นโรงเรียนประจำ อำเภอโกสุมพิสัย จังหวัดมหาสารคาม ระดับมัธยมศึกษารูปแบบสหศึกษา ปัจจุบันจัดอยู่ในประเภทโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ

## ประวัติ
เมื่อวันที่ 30 เมษายน พ.ศ. 2514 โรงเรียนโกสุมวิทยาสรรค์ ได้รับการจัดตั้งขึ้นตามคำสั่งของกระทรวงศึกษาธิการ เป็นโรงเรียนประเภทสหศึกษา รับนักเรียนทั้งชายและหญิง เข้าเรียนในระดับมัธยมศึกษาตอนต้น ม.1-3 โดยปีแรกได้เปิดรับนักเรียนเข้าเรียนชั้น ม.ศ.1 จำนวน 2 ห้องเรียน จำนวนนักเรียน 90 คน

ในปีแรกที่เริ่มก่อตั้งยังไม่ได้รับงบประมาณสร้างอาคารเรียน คงอาศัยเรียนที่โรงเรียนโกสุมพิสัย ซึ่งเป็นโรงเรียนระดับประถมศึกษาตอนปลาย ป.5-7 และได้อาศัยครู อาจารย์ของโรงเรียนโกสุมพิสัยช่วยเหลือด้วย ผู้บริหารคนแรก คือนายประยงค์ ไชยวงษา 

ปัจจุบันโรงเรียนโกสุมวิทยาสรรค์ ได้เปิดทำการเรียนการสอนระดับชั้นมัธยมศึกษาตอนต้นและชั้นมัธยมศึกษาตอนปลาย แบบสหศึกษา หลักสูตรการศึกษาขึ้นพื้นฐาน พุทธศักราช 2544 แผนชั้นเรียน 11-11-11/9-8-8รวม 58 ห้องเรียน สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ

## รายนามผู้บริหาร

## อาคารและสถานที่ภายใน
โรงเรียนโกสุมวิทยาสรรค์ ตั้งอยู่ติดกับถนนสุขาภิบาลทางทิศเหนือและถนนศรีโกสุมทางทิศตะวันออก ประกอบด้วยอาคารเรียนถาวร 4 หลัง โรงอาหาร หอประชุม อาคารคหกรรม สนามฟุตบอลและสนามบาสเกตบอล

## อ้างอิง

## แหล่งข้อมูลอื่น
* เว็บไซต์อย่างเป็นทางการของโรงเรียนโกสุมวิทยาสรรค์ 

หมวดหมู่:โรงเรียนในอำเภอโกสุมพิสัย
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษามหาสารคาม
หมวดหมู่:โรงเรียนมัธยมศึกษาประจำอำเภอในจังหวัดมหาสารคาม
หมวดหมู่:โรงเรียนที่ก่อตั้งในปี พ.ศ. 2514
กิตติคุณ สัมฤทธิ์พันธ์สุข

**กิตติคุณ สัมฤทธิ์พันธ์สุข** (เกิด 4 ตุลาคม พ.ศ. 2528) ชื่อเล่น **จุ๊น** เป็นนักแสดงชายชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 มีผลงานการแสดงในมิวสิควีดีโอ, ละครโทรทัศน์และภาพยนตร์

## ประวัติ
กิตติคุณ เกิดเมื่อวันที่ 4 ตุลาคม พ.ศ. 2528 ณ โรงพยาบาลบำรุงราษฎร์ กรุงเทพมหานคร เขาเป็นบุตรคนที่สองจากพี่น้องทั้งหมดสี่คน มีพี่ชาย และน้องสาวฝาแฝดสองคน ส่วนตัวเขามีความชอบในการขับและแต่งรถยนต์

กิตติคุณสำเร็จการศึกษาระดับประถมศึกษาและมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร ก่อนเข้าศึกษาคณะรัฐศาสตร์ ภาคพิเศษ มหาวิทยาลัยรามคำแหง

กิตติคุณเข้าสู่วงการบันเทิงตั้งแต่ศึกษาอยู่ระดับชั้นมัธยมศึกษาปีที่ 5 ผ่านทางโมเดลลิ่ง ผลงานชิ้นแรกของเขาคือโฆษณานมเปรี้ยวบีทาเก้น หลังจากนั้นจึงมีผลงานโฆษณา มิวสิกวีดิโอ ละคร และภาพยนตร์ตามลำดับ โดยมีศุภชัย ศรีวิจิตรเป็นผู้จัดการ และเคยเซ็นสัญญาเป็นนักแสดงของค่ายชลลัมพี

## กรณีแอนนี่ บรู๊ค
ในปี พ.ศ. 2553 กิตติคุณ เป็นนักแสดงคนหนึ่งที่ถูกกล่าวถึงในเรื่องความสัมพันธ์กับแอนนี่ บรู๊ค นักแสดงหญิงคนหนึ่ง จนคลอดบุตรชาย และมีการเรียกร้องให้รัฐภูมิ โตคงทรัพย์ ซึ่งเป็นนักร้องและนักแสดง รับผิดชอบเป็นพ่อเด็ก ซึ่งต่อมาสุรชัย เชษฐ์โชติศักดิ์ ได้เปิดเผยว่า กิตติคุณ ก็เป็นคนหนึ่งที่มีความสัมพันธ์กับแอนนี่ บรู๊คเช่นเดียวกัน จนท้ายที่สุดกิตติคุณจึงลาออกจากการเป็นนักแสดงในช่องสาม เนื่องจากข่าวดังกล่าวสร้างความเสื่อมเสียแก่ครอบครัวและไม่อยากตกเป็นเครื่องมือใคร และเขามีแผนที่จะศึกษาต่อในต่างประเทศ

แต่ในปี พ.ศ. 2555 กิตติคุณ ได้ออกมาปฏิเสธว่าเขาลาออกจากวงการบันเทิง ทั้งยังปฏิเสธที่จะให้สัมภาษณ์เรื่องความสัมพันธ์กับแอนนี่ บรู๊ค

ในช่วงที่เขาไม่มีงานแสดงนั้น เขาทำธุรกิจส่วนตัวโดยร่วมกับพี่ชายเปิดเต็นท์รถ

## ผลงาน

### ละครโทรทัศน์

### ภาพยนตร์

### มิวสิกวิดีโอ

## อ้างอิง

หมวดหมู่:นักแสดงชายชาวไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะนิติศาสตร์ มหาวิทยาลัยอัสสัมชัญ
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากกรุงเทพมหานคร
สแต็ก (กีฬา)

**สแต็ค** () คือกีฬาประเภทบุคคลหรือทีมชนิดหนึ่ง เกี่ยวข้องกับการเรียงแก้วหรือถ้วยพลาสติกที่ออกแบบมาพิเศษ ตามรูปแบบลำดับเฉพาะ โดยใช้เวลาให้น้อยที่สุด ซึ่งปัจจุบันกีฬาสแต็คได้เปิดกว้างและจัดการแก้ปัญหาเรื่องการผูกขาดทางธุรกิจอุปกรณ์กีฬา โดยการนำขององค์กรจัดตั้งเพื่อกำกับดูแลอย่างเป็นธรรมที่มีชื่อว่า  สหพันธ์กีฬาสแต็คนานาชาติ (International Sport Stacking Federation) 

ซึ่งแต่เดิมมี สมาคมกีฬาสแต็คโลก (World Sport Stacking Association: WSSA) เป็นผู้เริ่มต้น แต่มีเงื่อนไขการผูกขาดของยี่ห้ออุปกรณ์กีฬา จึงได้มีองค์กรที่กำกับดูแลกีฬาสแต็ค 2 องค์กรหลักที่ได้รับการยอมรับจากหลายประเทศในปัจจุบัน

ผู้เข้าร่วมการแข่งขันสแต็คจะต้องเรียงซ้อนแก้วพลาสติกในลำดับที่กำหนดมาแล้ว ตัดสินแพ้ชนะโดยการจับเวลา ลำดับนั้นมักจะเป็นการเรียงซ้อนในรูปแบบพีระมิดแบบสามใบ หกใบ หรือสิบใบ กีฬานี้ทำให้เกิดประชาคมขนาดใหญ่ในยูทูบ ซึ่งผู้เล่นสแต็กจะอัปโหลดวิดีโอในเวลาที่ทำได้เร็วที่สุดของตนแบ่งปันให้ผู้อื่น

## ประวัติ
กีฬานี้เดิมเป็นกิจกรรมชนิดหนึ่งในสมาคมเพื่อเด็กหญิงและเด็กชายแห่งอเมริกา (Boys & Girls Clubs of America) ในแคลิฟอร์เนียใต้ และได้รับความสนใจระดับชาติเมื่อ พ.ศ. 2533 ในรายการโทรทัศน์ *[[เดอะทูไนต์โชว์สตาร์ริงจอห์นนี คาร์สัน]]* (The Tonight Show starring Johnny Carson)  กีฬานี้คิดค้นโดยเวย์น กอดิเนต (Wayne Godinet)  ผู้ซึ่งแนะนำรูปแบบแรกสุดของการจัดเรียงและเรียกขานกีฬานี้ว่า "คารังโกคัปสแต็ก" (Karango Cup Stack) ในเวลาไม่นานกอดิเนตก็ได้รวมกลุ่มผู้เล่นในชื่อกลุ่มคัปสแต็ก หลังจากนั้น บ็อบ ฟอกซ์ (Bob Fox) ครูพละศึกษาได้นำกิจกรรมนี้มาพัฒนาให้เป็นกีฬาโดยกำหนดกฎกติกา และก่อตั้งสมาคมกีฬาสแต็กโลกขึ้นมาเพื่อดูแล เขายังก่อตั้งบริษัทสปีดสแต็กส์ (Speed Stacks) ร่วมกับหุ้นส่วน แลร์รี โกเออส์ (Larry Goers) เพื่อผลิตผลิตภัณฑ์กรรมสิทธิ์ที่เกี่ยวกับกีฬาสแต็ก รวมทั้งระบบจับเวลาที่จดสิทธิบัตรแล้วเรียกว่า สแต็กแมต (StackMat) ซึ่งนำไปใช้ในการแข่งขันปั่นลูกบาศก์ (speedcubing) ด้วย

การแข่งขันครั้งแรก ๆ ของกิจกรรมนี้จัดขึ้นเมื่อ พ.ศ. 2541 ที่โอเชียนไซด์ รัฐแคลิฟอร์เนีย และเดนเวอร์ รัฐโคโลราโด ปัจจุบันสมาคมกีฬาสแต็กโลกเป็นผู้จัดการการแข่งขันระดับโลกทั้งหมด ซึ่งครั้งแรกแนะนำโดยบ็อบ ฟอกซ์  เมื่อ พ.ศ. 2547 สมาคมเปลี่ยนชื่อกีฬานี้จาก cup stacking เป็น sport stacking ซึ่งอธิบายถึงความพยายามกำหนดให้เป็น "กีฬาแข่งขันชนิดหนึ่ง"

สมาคมกีฬาสแต็คประเทศไทย  เป็นผู้เดียวที่ได้รับสิทธิในการจัดการแข่งขันกีฬาสแต็กในประเทศไทย ก่อตั้งขึ้นเมื่อ พ.ศ. 2551 สมาคมนี้เป็นผู้จัดหาคัดเลือกตัวแทนของประเทศไทยเพื่อไปแข่งขันในระดับโลกต่อไปและเป็นกีฬาที่หลายประเทศชื่นชอบมาก

## รูปแบบการแข่งขันทางการ
รูปแบบการแข่งขันกีฬาสแต็ก
*แบบทั่วไป : 3-3-3, 3-6-3 และ Cycle
*แบบพิเศษ : เล่นคู่และเล่นเป็นทีม

## อ้างอิง

## แหล่งข้อมูลอื่น

* สมาคมกีฬาสแต็คประเทศไทย 
* สมาคมกีฬาสแต็กโลก

หมวดหมู่:ของเล่น
หมวดหมู่:กีฬา
หมวดหมู่:กีฬาที่มีต้นกำเนิดในสหรัฐ
เอเดรียแอร์เวย์

**เอเดรียแอร์เวย์** () เป็นสายการบินแห่งชาติของประเทศสโลวีเนีย มีฐานบินอยู่ที่ท่าอากาศยานลูบลิยานา ให้บริการเที่ยวบินประจำในเส้นทางยุโรปและยุโรปกลางทั้งสิ้น 28 จุดหมายปลายทาง และเที่ยวบินเช่าเหมาลำ เอเดรียแอร์เวย์เข้าร่วมเป็นหนึ่งในสมาชิกพันธมิตรสายการบินสตาร์อัลไลแอนซ์ ในปี พ.ศ. 2547

## อ้างอิง
thumb|left|CRJ701 ของ Adria Airways

## แหล่งข้อมูลอื่น
*โฮมเพจ
*รายละเอียดฝูงบิน
*ความคิดเห็นผู้โดยสารต่อสายการบิน 

หมวดหมู่:ประเทศสโลวีเนีย
อ
คุลศัน กุมาร

**คุลศัน กุมาร** () เกิดเมื่อวันที่ 5 พฤษภาคม พ.ศ. 2499 เป็นนักธุรกิจชื่อดังของอินเดียในอดีต เขาถูกคู่แข่งในการผลิตเทปเพลงลอบสังหารที่มุมไบ นอกเทวสถานของศาสนาฮินดู เมื่อวันที่ 12 สิงหาคม พ.ศ. 2540

## อ้างอิง

หมวดหมู่:บุคคลที่เกิดในปี พ.ศ. 2499
หมวดหมู่:บุคคลที่เสียชีวิตในปี พ.ศ. 2540
หมวดหมู่:บุคคลที่ถูกลอบสังหาร
หมวดหมู่:นักดนตรีชาวอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:ชาวปัญจาบ
หมวดหมู่:เสียชีวิตจากอาวุธปืน
เรือลาดตระเวน

[thumb|right|เรือ ยูเอสเอส พอร์ต รอยัล (CG 73) [เรือลาดตระเวนชั้นติคอนเดอโรกา แห่งกองทัพเรือสหรัฐอเมริกา]]

**เรือลาดตระเวน** (อังกฤษ: cruiser) เป็นประเภทของเรือรบประเภทหนึ่งที่มีขนาดใหญ่กว่าเรือพิฆาตแต่จะมีขนาดเล็กกว่าเรือประจัญบาน เรือลาดตระเวนมีวัตุถุประสงค์หลักในการปฏิบัติการโจมตีและป้องกันภารกิจทางทะเลได้อย่างอิสระ มีความคล่องตัวสูง สามารถต่อตีเป้าหมายได้หลากหลายประเภท เช่น เรือดำน้ำ อากาศยาน และเรือรบผิวน้ำประเภทอื่น ๆ เรือลาดตระเวนเริ่มมีบทบาทสำคัญในช่วงปลายคริสต์ศตวรรษที่ 19 จนกระทั่งสงครามเย็นสงบลง

ในอดีตนั้นเรือลาดตระเวนมิได้จัดเป็นหนึ่งในประเภทของเรือรบ หากแต่เป็นเรือฟริเกตที่ได้รับมอบหมายภารกิจในการลาดตระเวนอย่างอิสระออกจากกองเรือขนาดใหญ่ จึงจำต้องมีส่วนในการเข้าโจมตีเรือสินค้าของศัตรู จนกระทั่งในปลายคริสต์ศตวรรษที่ 19 คำว่า "เรือลาดตระเวน" กลายเป็นรูปแบบของเรือรบประเภทหนึ่งซึ่งออกแบบมาเพื่อภารกิจลาดตระเวนโดยเฉพาะ และจากปลายทศวรรษ 1890 ถึงทศวรรษที่ 1950 เรือลาดตระเวนจะหมายถึงเรือที่มีขนาดใหญ่กว่าเรือพิฆาตแต่จะมีขนาดเล็กกว่าเรือประจัญบาน

ในช่วงปลายคริสต์ศตวรรษที่ 20 ภายหลังได้มีการปลดประจำการเรือประจัญบานจนหมดสิ้นแล้วนั้น ทำให้เรือลาดตระเวนกลายเป็นเรือที่มีขนาดใหญ่ที่สุดและมีประสิทธิภาพที่สุดในการปฏิบัติการรบผิวน้ำ อย่างไรก็ตามก็ได้มีการพัฒนาให้เรือลาดตระเวนมีความสามารถในการป้องกันกองเรือจากภัยคุกคามทางอากาศ ในต้นคริสต์ศตวรรษที่ 21 ประเภทของเรือลาดตระเวนกลายเป็นเรือรบผิวน้ำที่มีขนาดระวางขับน้ำมากที่สุดในกองทัพเรือ (ไม่นับเรือบรรทุกเครื่องบินและเรือช่วยรบอื่น ๆ) 

อย่างไรก็ตามยังมีเรือพิฆาตติดอาวุธนำวิถีชั้นอาเลห์เบิร์ก ของสหรัฐอเมริกา และชั้นคงโง ของญี่ปุ่น ที่มีขนาดใหญ่ระดับเดียวกับเรือลาดตระเวน แต่ก็ไม่อาจใช้คำว่าเรือลาดตระเวนได้ เนื่องด้วยเหตุผลทางการเมือง

## เรือลาดตระเวนประจำการในปัจจุบัน
กองทัพเรือที่มีเรือลาดตระเวนประจำการ ได้แก่ สหรัฐอเมริกา รัสเซีย ฝรั่งเศส อิตาลี และเปรู ต่อมาในปี ค.ศ. 2006 กองทัพเรืออิตาลีได้ปลดประจำการเรือชั้นวิตโตรีโอเวเนโต และในปี ค.ศ. 2010 กองทัพเรือฝรั่งเศสได้ปลดประจำการเรือลาดตระเวนชั้นโยนออฟอาร์ค (R97) ทำให้ในปัจจุบัน มีเรือลาดตระเวนประจำการอยู่ในกองทัพเรือเพียง 3 ชาติ คือ สหรัฐอเมริกา รัสเซีย และเปรู 

* **สหรัฐอเมริกา** - เรือลาดตระเวนติดอาวุธนำวิถีชั้นติคอนเดอโรกา จำนวน 22 ลำ
* **รัสเซีย** - เรือลาดตระเวนติดอาวุธนำวิถีชั้นคิรอฟ 1 ลำ (บางครั้งจัดอยู่ในประเภทเรือลาดตระเวนประจัญบาน) , ชั้นสลาวา 3 ลำ, ชั้นคารา 1 ลำ
* **เปรู** - เรือลาดตระเวนชั้น De Zeven Provinciën-class 1 ลำ

## อ้างอิง

*
แมต สไตรเกอร์

**แมททิว เคย์** (Matthew Kaye; 26 มิถุนายน ค.ศ. 1974) หรือที่รู้จักดีในชื่อ **แมต สไตรเกอร์** (Matt Striker) เป็นนักมวยปล้ำอาชีพและผู้บรรยายชาวอเมริกัน เปิดตัวปล้ำกับ WWE ในปี 2005 ต่อมาได้เป็นผู้บรรยายและโฆษกหลังเวที ก่อนจะลาออกในปี 2013

## ผลงานแชมป์รางวัล
* **[[Assault Championship Wrestling]]**
** ACW Tag Team Championship (1 time) – with Scotty Charisma
* **Coastal Championship Wrestling**
** CCW Tag Team Championship (1 time) – with Will Austin
* **[[DDT Pro-Wrestling]]**
** Ironman Heavymetalweight Championship (2 times)
* **[[East Coast Wrestling Association]]**
** ECWA Tag Team Championship (1 time) – with Ace Darling
***[[Jersey Championship Wrestling]]**
**JCW Tag Team Championship (1 time) - with Ace Darling
* **[[High Impact Wrestling Canada]]**
** HIW Wildside Provincial Championship (1 time)
* **LDN Wrestling**
** LDN Capital Wrestling Championship (1 time)
* **New York Wrestling Connection**
** NYWC Heavyweight Championship (1 time)
** NYWC Interstate Championship (1 time)
** NYWC Tag Team Championship (1 time) – with Rob Eckos
* **Premier Wrestling Federation**
** PWF Tag Team Championship (1 time) – with Josh Daniels
* ***[[Pro Wrestling Illustrated]]***
** Ranked No. 166 of the top 500 singles wrestlers in the *[[PWI 500]]* in 2006
* **[[Pro Wrestling Noah]]**
** NTV G+ Cup Junior Heavyweight Tag League Technique Award (2014) – with Super Crazy
* **Total Professional Wrestling**
** TPW Light Heavyweight Championship (1 time)
** TPW Tag Team Championship (1 time) – with Red Flair
* **USA Pro Wrestling**
** USA Pro Tag Team Championship (2 times) – with Simon Diamond
* **[[West Coast Wrestling Connection]]**
** WCWC Pacific Northwest Championship (1 time)
* **[[Westside Xtreme Wrestling]]**
** wXw World Tag Team Championship (1 time) – with Trent?
* **[[WWE|World Wrestling Entertainment]]**
** Slammy Award (1 time)
*** Announce Team of the Year (2008) – 
* ***[[Wrestling Observer Newsletter]]***
** Best Television Announcer (2008)

## อ้างอิง

## แหล่งข้อมูลอื่น

*
*

หมวดหมู่:นักมวยปล้ำอาชีพชาวอเมริกัน
หมวดหมู่:ผู้ประกาศนักมวยปล้ำอาชีพ
ขวัญชัย สาราคำ

**ขวัญชัย สาราคำ** (เกิด 14 มิถุนายน พ.ศ. 2495) หรือที่รู้จักกันในนาม **ขวัญชัย ไพรพนา** ประธานชมรมคนรักอุดร และหนึ่งในแนวร่วมคนสำคัญของแนวร่วมประชาธิปไตยต่อต้านเผด็จการแห่งชาติ หรือคนเสื้อแดง มีบทบาทปกป้องรัฐบาลทักษิณ ชินวัตร และรัฐบาลอื่นๆ ที่มีแนวทางเดียวกันมากมาย

## ประวัติ
ขวัญชัย เกิดเมื่อวันที่ 14 มิถุนายน พ.ศ  2495 ที่อำเภอเดิมบางนางบวช จังหวัดสุพรรณบุรี ทำรายการวิทยุที่เสียงสามยอด จังหวัดขอนแก่น โดยเป็นผู้จัดรายการวิทยุเชียร์นักร้องลูกทุ่งโดยเฉพาะสายัณห์ สัญญา เคยปั้นนักร้องลูกทุ่ง “ลูกนก - พรพนา” ให้ดังขึ้นมาผ่านรายการวิทยุ เป็นอดีตเจ้าของสถานีวิทยุ “คลื่นมวลชนสัมพันธ์” เป็นจำเลยในข้อหาร่วมกันทำร้ายผู้อื่น กรณีที่นายขวัญชัย ได้นำมวลชนไปรื้อเวทีและทำร้ายกลุ่มพันธมิตรประชาชนเพื่อประชาธิปไตย (พธม.) หรือกลุ่มคนเสื้อเหลือง ที่เปิดปราศรัยที่สวนสาธารณะหนองประจักษ์ จังหวัดอุดรธานี ระหว่างการชุมนุมเมื่อ พ.ศ. 2551 ศาลฏีกาออกหมายจับในวันที่ 25 พฤษภาคม พ.ศ. 2559และเตรียมริบเงินประกัน 5 แสนบาท เมื่อวันที่ 28 มิถุนายน พ.ศ. 2559 ศาลฎีกาอ่านคำพิพากษาลับหลังจำเลยเนื่องจากจำเลยอยู่ระหว่างหลบหนีคดีไม่มาฟังคำพิพากษาให้จำคุกเป็นเวลา 2 ปีเขา มอบตัวในวันที่ 6 กรกฎาคม 2559 และติดคุกตามคำสั่งศาล

ก่อนหน้านั้นในวันที่ 7 สิงหาคม พ.ศ. 2556 ขวัญชัยได้แต่งชุดคล้ายเครื่องแบบตำรวจยืนอยู่หน้าอาคารรัฐสภา ก่อให้เกิดการวิพากษ์วิจารณ์ไปทั่วถึงความเหมาะสม โดยในวันนั้น ส.ส. พรรคประชาธิปัตย์ร่วมกับประชาชนจำนวนมากได้เดินเท้าเข้าสู่อาคารรัฐสภาจากเวทีเดินหน้าผ่าความจริง หยุดล้างผิดคนโกง ที่แยกอุรุพงษ์ เพื่อพิจารณาเรื่องพระราชบัญญัติปรองดองแห่งชาติ ที่รัฐบาลได้นำเสนอด้วย

ในวันที่ 10 กรกฏาคม พ.ศ. 2565 เขาเปิดเผยว่าจะนำ นายกรวีร์ สาราคำ สมาชิกสภาจังหวัดอุดรธานี ผู้เป็นบุตรลงเลือกครั้งในนามของพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
* ขวัญชัย ไพรพนา

หมวดหมู่:บุคคลจากจังหวัดอุดรธานี‎‎
หมวดหมู่:นักจัดรายการวิทยุ
หมวดหมู่:นักการเมืองไทย
หมวดหมู่:บุคคลจากอำเภอเดิมบางนางบวช
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:นักการเมืองพรรคเพื่อไทย
หมวดหมู่:ผู้รอดชีวิตจากการลอบสังหาร
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:นักโทษของประเทศไทย
เจ้าชายอาลแบร์ที่ 2 เจ้าผู้ครองโมนาโก

**เจ้าชายอาลแบร์ที่ 2** (อาลแบร์ อาแล็กซ็องดร์ หลุยส์ ปีแยร์ กรีมัลดี; ประสูติ 14 มีนาคม ค.ศ. 1958) ผู้นำราชวงศ์กรีมัลดี และพระประมุขแห่งโมนาโกองค์ปัจจุบัน พระองค์เป็นพระราชโอรสใน เจ้าชายแรนีเยที่ 3 เจ้าผู้ครองโมนาโก กับเกรซ เคลลี อดีตดารานักแสดงชื่อดังชาวอเมริกัน มีพระเชษฐภคินีและพระขนิษฐา คือ เจ้าหญิงการอลีน และเจ้าหญิงสเตฟานีแห่งโมนาโก

## การสมรสและพระบุตร
เจ้าชายอาลแบร์ที่ 2 มีพระธิดาและพระโอรสที่เกิดกับภรรยานอกสมรส 2 คน คือ
# แจซมิน เกรซ กรีมัลดี (เกิด: 4 มีนาคม ค.ศ. 1992) เกิดแต่ตามารา จีน โรโตโล ชาวอเมริกันเชื้อสายอิตาลี 
# อาแล็กซ็องดร์ ก็อสต์ (เกิด: 24 สิงหาคม ค.ศ. 2003) เกิดแต่นีกอล ก็อสต์ สตรีผิวสีอดีตแอร์โฮสเตสชาวโตโก สัญชาติฝรั่งเศส

พระธิดาและพระโอรสของเจ้าชายอาลแบร์ที่ 2 ไม่มีสิทธิ์ในการสืบราชบัลลังก์ เพราะมารดาของทั้งสองพระองค์มิได้สมรสถูกต้องตามกฎหมาย

ปัจจุบันเจ้าชายอาลแบร์ที่ 2 เสกสมรสกับเจ้าหญิงชาร์ลีนแห่งโมนาโก (พระนามเดิม ชาร์ลีน ไลเนตต์ วิตต์สท็อก, ประสูติ 25 มกราคม ค.ศ. 1978) อดีตนักกีฬาว่ายน้ำทีมชาติแอฟริกาใต้ มีพระโอรสและพระธิดาแฝดคล้ายร่วมกัน 2 พระองค์ คือ
# เจ้าหญิงกาเบรียลา เคาน์เตสแห่งการ์ลาแด็ส (ประสูติ: 10 ธันวาคม ค.ศ. 2014)
# เจ้าชายฌัก รัชทายาทแห่งโมนาโก (ประสูติ: 10 ธันวาคม ค.ศ. 2014)

## อ้างอิง

## แหล่งข้อมูลอื่น

* Prince Albert II at the official website of the Princely House of Monaco
* Prince Albert II of Monaco Foundation
* Princess Grace Foundation (US website)
* 
* 

หมวดหมู่:สมาชิกคณะกรรมการโอลิมปิกสากล
หมวดหมู่:เจ้าชายแห่งโมนาโก
หมวดหมู่:เจ้าชายรัชทายาทแห่งโมนาโก
หมวดหมู่:ราชวงศ์กรีมัลดี
หมวดหมู่:พระมหากษัตริย์ที่ทรงครองราชย์ในปัจจุบัน
หมวดหมู่:ผู้นำประเทศในปัจจุบัน
หมวดหมู่:มหาเศรษฐีชาวโมนาโก
หมวดหมู่:เฟือสท์
ภาวะไข้สูง

thumb|'''ภาวะไข้สูง''' '' (ซ้าย) '' อุณหภูมิปกติของร่างกาย (อุณหภูมิเป้าหมายที่ร่างกายพยายามรักษาให้คงที่) แสดงด้วยสีเขียว และอุณหภูมิของภาวะตัวร้อนเกินแสดงด้วยสีแดง จากภาพในภาวะตัวร้อนเกินจะมีอุณหภูมิร่างกายสูงกว่าอุณหภูมิเป้าหมาย<br />'''ภาวะตัวเย็นเกิน''' '' (กลาง) '' อุณหภูมิปกติของร่างกายแสดงด้วยสีเขียว และอุณหภูมิของภาวะตัวเย็นเกินแสดงด้วยสีน้ำเงิน จากภาพในภาวะตัวเย็นเกินจะมีอุณหภูมิร่างกายต่ำกว่าอุณหภูมิเป้าหมาย<br />'''ไข้''' '' (ขวา) '' อุณหภูมิปกติของร่างกายแสดงด้วยสีเขียวซึ่งเป็นอุณหภูมิปกติ "ใหม่" เพราะกลไกควบคุมอุณหภูมิได้ปรับอุณหภูมิเป้าหมายให้สูงขึ้น เป็นเหตุผลที่อุณหภูมิปกติเดิมของร่างกาย (น้ำเงิน) "เย็นเกิน" กว่าปกติ ผู้ป่วยจึงรู้สึกหนาวทั้งที่อุณหภูมิร่างกายสูงขึ้น

**ภาวะตัวร้อนเกิน** หรือ **ภาวะไข้สูง** () เป็นการเพิ่มขึ้นของอุณหภูมิร่างกายเนื่องจากระบบการปรับอุณหภูมิกายล้มเหลว ภาวะนี้เกิดขึ้นเมื่อร่างกายสร้างหรือได้รับความร้อนมากเกินกว่าที่สูญเสียไป เมื่ออุณหภูมิร่างกายสูงมากเกินพอ ภาวะตัวร้อนเกินเป็นภาวะฉุกเฉินทางการแพทย์และต้องการการรักษาทันทีเพื่อป้องกันความพิการและการเสียชีวิตที่อาจตามมา

สาเหตุที่พบได้บ่อยที่สุดคือเป็นลมเพราะความร้อนและผลข้างเคียงจากยา การเป็นลมเพราะความร้อนเป็นภาวะตัวร้อนเกินเฉียบพลันเกิดจากการได้รับความร้อนหรือทั้งความร้อนและความชื้นที่มากเกิน ทำให้กลไกการควบคุมอุณหภูมิของร่างกายทำงานไม่ไหวและไม่สามารถรับมือกับความร้อนได้อย่างมีประสิทธิภาพ ทำให้อุณหภูมิร่างกายสูงขึ้นอย่างควบคุมไม่ได้ นอกจากนี้ภาวะตัวร้อนเกินยังเป็นผลข้างเคียงจากยาที่พบได้ไม่บ่อย โดยเฉพาะในยาที่มีผลต่อระบบประสาทส่วนกลาง ไข้สูงอย่างร้ายเป็นภาวะแทรกซ้อนที่พบได้น้อยในยาสลบบางประเภท

## อ้างอิง

## แหล่งข้อมูลอื่น
* International Red Cross Information on Heat Stroke
* Hiking and Camping Note Book Heat Stroke Advice 
* Environment Canada's Heat Index (humidex) Chart 
* Working in Hot Environments, from the United States' National Institute for Occupational Safety and Health (NIOSH)
* Excessive Heat Events Guidebook, from the United States' Environmental Protection Agency (EPA)
* Enhanced Home & Family Heatwave Preparedness 
* Cold Water Immersion: The Gold Standard for Exertional Heatstroke Treatment
* Physiological Responses to Exercise in the Heat -- Chapter 3 of *Nutritional Needs in Hot Environments* by the Institute of Medicine of the U.S. National Academies (of Science)  (N.B.: entire book is available in HTML format via this link)

หมวดหมู่:ภาวะฉุกเฉินทางการแพทย์
หมวดหมู่:สรีรวิทยา
หมวดหมู่:สาเหตุการเสียชีวิต
กลุ่มคนวันเสาร์ไม่เอาเผด็จการ

**กลุ่มคนวันเสาร์ ไม่เอาเผด็จการ** เป็นกลุ่มทางการเมืองของเว็บบอร์ดราชดำเนิน เว็บไซต์พันทิป ประกอบด้วยผู้สนับสนุน ทักษิณ ชินวัตร และกลุ่มผู้ต่อต้านรัฐประหารในประเทศไทย พ.ศ. 2549 กลุ่มคนวันเสาร์ ไม่เอาเผด็จการได้จัดการชุมนุมครั้งแรกเมื่อวันที่ 1 พฤศจิกายน 2549

## ประวัติ
กลุ่มคนวันเสาร์ ไม่เอาเผด็จการ เป็นการต่อยอดกลุ่มการเมืองจากเว็บบอร์ดราชดำเนิน พันทิป จากการรวบรวมกลุ่ม "รักเมืองไทย ให้กำลังใจนายก(ทักษิณ)" มาเป็น "คนผ่านฟ้า" แตกตัวมาเป็นกลุ่มวายุภักษ์ ในห้วงเวลาที่มี "ม็อบคาราวานคนจน" ที่จตุจักร สมาชิกเริ่มแรกมีประมาณ 1,200 คน ตอนเริ่มเปิดตัวกลุ่ม คนวันเสาร์ไม่เอาเผด็จการ ช่วงแรกมี "ชนาพัทธ์ ณ นคร" เป็นหัวหอก แต่ต่อมาได้เปลี่ยนเป็น เภสัชกร วราวุธ ฐานังกรณ์ เป็นแกนนำ

คนวันเสาร์ ไม่เอาเผด็จการ ได้ชื่อมาจากกลุ่มคนที่ไปรวมตัวต้านรัฐประหารที่สนามหลวง ซึ่งเป็นคนชั้นกลางในกรุงเทพมหานคร ได้นัดหมายเจอกันทุกวันเสาร์

## การใช้นามแฝง
ในช่วงแรกแกนนำก็ต้องหาชื่อแฝงไปก่อน จะสมศักดิ์ สมชาย สมหญิง หรือสุชาติก็ว่ากันไป และเนื่องจากเป็นภาคพลเมืองของแท้ไร้การจัดตั้งใด ๆ ก็เปรียบเสมือนการต่อสู้ของชาว"บางระจัน" เพียงแต่บางระจันยุคนี้มันเป็นยุค"ไซออน"แล้ว ก็เลยกลายเป็นรหัสวงในว่า"บางไซ" พอนักข่าวมาถามแกนนำที่ถือโทรโข่งบนเวทีว่าชื่อแซ่อะไรไม่เคยเห็นหน้ามาก่อน เขาตอบไปว่า"ผมชื่อ สุชาติ ณ บางไซ" นักข่าวเลยส่งเข้าไปที่โรงพิมพ์เป็น สุชาติ นาคบางไทร

thumb|ตุคามรามเทพ ๑ บาทปราบกบฏ
## จตุคามรามเทพ ๑ บาทปราบกบฏ
เมื่อวันที่ 30 พฤษภาคม พ.ศ. 2550 กลุ่มคนวันเสาร์ไม่เอาเผด็จการ เปิดให้ประชาชนเข้ารับจตุคามรามเทพ รุ่นปราบกบฏ องค์ละ 1 บาท ที่ท้องสนามหลวงหลังจากขบวนรถขนส่งจตุคามฯ ได้เดินทางมาถึงที่ท้องสนามหลวง ได้เกิดเหตุชุลมุลเล็กน้อยทำให้แกนนำต้องย้ายจุดแจกจตุคาม จากจุดกึ่งกลางของสนามหลวง มาเป็นฝั่งด้านทิศใต้ติดกับวัดพระแก้ว โดยเปิดให้รับจำนวน 3 จุด และให้สิทธิ์กับผู้ที่สั่งจองก่อน โดยขั้นตอนในการรับจตุคาม ได้ให้ประชาชนโชว์บัตรประชาชนและจ่ายเงินองค์ละ 1 บาท นอกจากนี้ยังได้มีการแจกสมุดปกม่วง

## อ้างอิง
* เปิดใจกลุ่มด่าป๋าเปรม...คนวันเสาร์ไม่เอาเผด็จการ... 
* คนวันเสาร์ไม่เอาเผด็จการ...ล่าชื่อถอดถอน ป๋าเปรม ไม่รู้จักช้อนพระช้อนเณร
* เว็บบอร์ดประชาไท 1พฤศจิกายน2552 - 31กรกฎาคม2553 หลังจากนี้ก็มีแต่เว็บไซต์ประชาไท
* คนวันเสาร์ให้เช่าจตุคามฯ 1 บาทปราบกบฏที่สนามหลวง
* แล้วตอนทหารเอาปืน เอารถถังมายึดอำนาจ มีใครไปต่อต้านบ้างไหม 
* ย้อนอดีตกันเรื่องฅนวันเสาร์ จากปากฅนวันเสาร์ 

## แหล่งข้อมูลอื่น
* บล็อกเกอร์
* คนวันเสาร์ ไม่เอาเผด็จการ

หมวดหมู่:การเมืองภาคประชาชน
หมวดหมู่:ขบวนการทางการเมืองในประเทศไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
เภสัชกรรมสมาคมแห่งประเทศไทย ในพระบรมราชูปถัมภ์

**เภสัชกรรมสมาคมแห่งประเทศไทย ในพระบรมราชูปถัมภ์** เป็นสมาคมผู้แทนของเภสัชกรชาวไทย จัดตั้งขึ้นเมื่อวันที่ 5 มีนาคม พ.ศ. 2472 โดยเภสัชกร 64 คน ซึ่งในขณะนั้นวิชาชีพเภสัชกรรมยังมิได้รับการยอมรับหรือรู้จักกันอย่างแพร่หลาย โดยได้ใช้บ้านพักของพระมนตรีพจนกิจ (หม่อมราชวงศ์ชาย ชุมแสง) เป็นสถานที่ดำเนินการ โดยใช้ชื่อว่า "เภสัชกรรมสมาคมแห่งกรุงสยาม" ในระยะเริ่มแรก

เภสัชกรรมสมาคมฯ มีบทบาทในการพัฒนางานสาธารณสุขและการศึกษาทางเภสัชศาสตร์ของประเทศ อาทิ การส่งเสริมการปรับปรุงพระราชบัญญัติยาและการยกระดับการศึกษาเภสัชศาสตร์ ปรับปรุงหลักสูตรการสอนให้ถึงระดับปริญญา นอกจากนี้เภสัชกรรมสมาคมฯ ยังถือเป็นองค์กรหลักองค์กรหนึ่งของเภสัชกรรมไทยในการติดต่อกับองค์กรอื่นๆทั้งในและนอกประเทศอีกด้วย

## ประวัติ
เมื่อการศึกษาทางเภสัชศาสตร์เริ่มต้นขึ้นในรัชสมัยพระบาทสมเด็จพระมงกุฎเกล้าเจ้าอยู่หัวนั้น วิชาชีพเภสัชกรรมเป็นสาขาวิชาชีพใหม่ที่ไม่เป็นที่รู้จักและไม่ได้รับการยอมรับจากสังคม จึงเกิดการรวมกลุ่มของเภสัชกร 64 คน ก่อตั้ง "เภสัชกรรมสมาคมแห่งกรุงสยาม" ขึ้น เมื่อวันที่ 5 มีนาคม พ.ศ. 2472 โดยใช้บ้านพักของพระมนตรีพจนกิจ (หม่อมราชวงศ์ชาย ชุมแสง) อาจารย์แผนกวิชาเภสัชเวทของแผนกแพทย์ปรุงยา คณะแพทยศาสตร์ศิริราชพยาบาล จุฬาลงกรณ์มหาวิทยาลัย เป็นที่ทำการในระยะเริ่มแรก เพื่อเป็นองค์กรแทนเภสัชกรในการเภสัชกรรม และยังเป็นที่พบปะสังสรรค์ของเภสัชกรในสมัยนั้น

ในปี พ.ศ. 2482 เภสัชกรรมสมาคมฯ ได้เสนอ ฯพณฯ นายกรัฐมนตรีให้มีการปรับปรุงการศึกษาทางเภสัชศาสตร์ กล่าวคือ ยกระดับการศึกษาเภสัชศาสตร์ขึ้นให้ถึงระดับปริญญาและแยกออกเป็นแผนกอิสระเภสัชกรรมศาสตร์ ในจุฬาลงกรณ์มหาวิทยาลัย (ปัจจุบันคือ คณะเภสัชศาสตร์ จุฬาลงกรณ์มหาวิทยาลัย) และยังมีมบทบาทการคุ้มครองผู้บริโภคโดยมีส่วนร่วมในการปรับปรุงพระราชบัญญัติยา และพระราชบัญญัติวิชาชีพเภสัชกรรม ในวันที่ 4 มิถุนายน พ.ศ. 2491 ได้เปลี่ยนชื่อสมาคมเป็น "เภสัชกรรมสมาคมแห่งประเทศไทย" และได้รับพระมหากรุณาธิคุณให้อยู่ในพระบรมราชูปถัมภ์

## ทำเนียบนายกสมาคม

## การเดินทาง

## ดูเพิ่ม
*สภาเภสัชกรรม (ประเทศไทย)
*สมาคมเภสัชกรรมโรงพยาบาล(ประเทศไทย)
*สมาคมเภสัชกรรมชุมชน (ประเทศไทย)
*สมาคมเภสัชอุตสาหกรรม (ประเทศไทย)
*สมาคมเภสัชกรการอุตสาหกรรม (ประเทศไทย)
*สมาคมเภสัชกรรมด้านทะเบียนและกฎหมายผลิตภัณฑ์ (ประเทศไทย)
*องค์การเภสัชกรรม

## อ้างอิง

## แหล่งข้อมูลอื่น
* เว็บไซต์เภสัชกรรมสมาคมแห่งประเทศไทย ในพระบรมราชูปถัมภ์ 

หมวดหมู่:สมาคมในประเทศไทย
หมวดหมู่:องค์กรในพระบรมราชูปถัมภ์ในประเทศไทย
หมวดหมู่:เภสัชกรรม
เฟส (ฟิสิกส์)

**เฟส** (phase) หรือ **มุมเฟส** (phase angle; Φ) หมายถึงมุมที่ใช้กำหนดตำแหน่งบนคลื่นขณะที่เคลื่อนที่ โดยมีความสัมพันธ์กับการกระจัดของการเคลื่อนที่ของคลื่น ในระบบเอสไอ มีหน่วยเป็นเรเดียน (rad) เฟสยังเกี่ยวข้องกับความถี่และความยาวคลื่น (λ)

หมวดหมู่:มุม
หมวดหมู่:กลศาสตร์คลื่น
อากาศยานไอพ่น

**อากาศยานไอพ่น** () คือ อากาศยานที่ใช้เครื่องยนต์ไอพ่นเป็นพลังงานขับเคลื่อน การเผาไหม้ของเชื้อเพลิงภายในเครื่องยนต์จะเกิดก๊าซร้อนมาก ซึ่งเมื่อพ่นออกมานั้นจะเกิดแรงดันไปในทิศทางตรงกันข้ามอย่างมหาศาล สามารถผลักดันให้อากาศยานเคลื่อนที่ไปได้อย่างรวดเร็วอากาศในท้องฟ้าระยะสูงจะมีความหนาแน่นน้อยลง แรงปะทะต้านทานก็น้อยลงไปด้วย แต่กำลังดันจากภายในเครื่องยนต์มิได้ลดน้อยลงเลย ดังนั้นอากาศยานไอพ่นจึงบินได้เร็วขึ้นในระยะสูงขึ้นตามลำดับ เพดานบินของอากาศยานไอพ่นจึงสูงกว่าอากาศยานธรรมดา ตามปกติเสียงวิ่งผ่านอากาศด้วยความเร็ว 1250 กิโลเมตร/ชั่วโมง หรือ 1 มัค  (mach) ถ้าเร็วกว่านั้นเป็นสองเท่าหรือสามเท่าของเสียงก็เรียกว่า มัค 2 หรือ มัค 3 ตามลำดับ  เครื่องบินไอพ่นเท่านั้นที่สามารถทำความเร็วได้สูงเช่นนี้ ในขณะที่บินด้วยความเร็วเหนือเสียงเราจะเรียกว่า โซนิค บูม (sonic boom)เป็นเหตุให้บานกระจก ประตูหน้าต่างแตกไปได้ เครื่องบินไอพ่นสมัยเริ่มแรกมิได้ศึกษาเรื่องนี้พอ จึงสร้างไว้ให้มีความแข็งแรงอย่างธรรมดา เมื่อบินเร็วมาก ๆถึงขั้นเจาะข้ามเขตกำแพงเสียง เครื่องบินไอพ่นก็จะเกิดระเบิดพังทลายเป็นชิ้นเล็ก ๆ ตกลงมา มีลักษณะเหมือนปาขวดแก้วให้แตกละเอียดที่กำแพงหิน ดังนั้นเครื่องบินไอพ่นสมัยใหม่ที่มีความเร็วตั้งแต่หนึ่งเท่าของเสียงขึ้นไป จึงต้องมีโครงสร้างเป็นโลหะที่แข็งแรงเป็นพิเศษ ยังมีเครื่องบินอีกประเภทหนึ่ง เป็นเครื่องบินไอพ่นซึ่งสามารถขึ้นและลงตรง ๆ ในทางดิ่งได้ คุณลักษณะอันนี้เกิดจากการใช้เครื่องยนต์ไอพ่นพุ่งลงมาข้างล่าง ต่อเมื่อเครื่องพุ่งขึ้นได้ระยะสูงปลอดภัยแล้ว นักบินจึงบังคับให้ท่อไอพ่นหมุนเพื่อพ่นไอเสียไปข้างหลัง จะได้ผลักให้ตัวเครื่องบินเคลื่อนที่ไปข้างหน้า เครื่องบินไอพ่นแบบนี้ ไม่ต้องมีทางวิ่ง จึงใช้ประโยชน์ได้ดีมากบนเรือบรรทุกเครื่องบินซึ่งมีดาดฟ้าที่คับแคบอยู่แล้ว ข้อเสียเปรียบก็มีอยู่ว่า ยังไม่สามารถสร้างเครื่องบินไอพ่นแบบนี้ให้บินได้นาน ๆ และไกล ๆ เท่าเครื่องบินไอพ่นธรรมดา

## ตัวอย่างอากาศยานไอพ่นที่สามารถบินเร็วกว่าเสียง
* เอฟ-22
* มิก-25
* มิก-31
* เอฟ-16
* มิก-29
* เอฟ-15
* ซู-47
* คองคอร์ด

## อ้างอิง


หมวดหมู่:อากาศยาน
ฝันที่เป็นจริง

**ฝันที่เป็นจริง** (7 สิงหาคม พ.ศ. 2531 -28 ตุลาคม พ.ศ. 2538) เป็นรายการโทรทัศน์ไทย ประเภทสารคดีกึ่งละคร และทอล์กโชว์ ที่ให้โอกาสในการสร้างเสริมอาชีพแก่ผู้ประสบความยากลำบาก ผลิตรายการโดย บริษัท บอร์น แอนด์ แอสโซซิเอทด์ จำกัด ออกอากาศทางไทยทีวีสีช่อง 3 โดยมี ไตรภพ ลิมปพัทธ์ เป็นพิธีกรผู้เดียวมาตลอดระยะเวลาการออกอากาศ และ ผลิตภัณฑ์ผงซักฟอกบรีส เป็นผู้ร่วมเสนอรายการ

รายการ "ฝันที่เป็นจริง" มีแนวคิดมาจากการมองสภาพความเป็นจริงของสังคมไทย โดยเฉพาะปัญหาความเสื่อมโทรมและทุกข์ยากของผู้คน แต่ก็มีคนจำนวนหนึ่งที่ลุกขึ้นสู้ จึงนำแนวคิดนั้นมาผลิตเป็นรายการโทรทัศน์ด้วยรูปแบบเชิงสร้างสรรค์สังคมกับความบันเทิง โดยเสนอเรื่องราวชีวิตจริงของบุคคลที่ประสบชะตากรรมอันยากลำบากหรือมีฐานะยากจน แต่มีความขยัน อดทน และความใฝ่ฝันที่ดีของตนเอง ผ่านการคัดเลือกจากจดหมายทางบ้านที่มีความน่าสนใจเหมาะแก่การออกอากาศ  

รูปแบบของรายการช่วงแรกเป็นละครสั้นจำลองชีวิตจริง ส่วนช่วงหลังจะเชิญเจ้าของเรื่องมาพูดคุยกันในห้องส่ง ปิดท้ายด้วยการมอบสิ่งของพร้อม **รถเข็น** พิมพ์สัญลักษณ์ "บรีส" ให้แก่เจ้าของเรื่องเพื่อเป็นอุปกรณ์ดำรงชีพต่อไป และจังหวะที่พิธีกรเค้นน้ำตาของผู้ร่วมรายการให้ร้องไห้ออกมากับคำพูดแสดงให้เห็นว่าคนจนนั้นคือคนดี จนเป็นเอกลักษณ์ของรายการ ทำให้รายการได้รับความนิยมอย่างสูง และไตรภพกลายเป็นพิธีกรยอดนิยมในแถวหน้า และพิธีกรขวัญใจคนจนตั้งแต่นั้นมา อีกทั้งยังได้รับรางวัลจากสถาบันต่าง ๆ เช่น รางวัลเมขลา ประเภทรายการส่งเสริมอาชีพดีเด่น ปี พ.ศ. 2531 และผู้ดำเนินรายการดีเด่นชาย ปี พ.ศ. 2532 รางวัลโทรทัศน์ทองคำ ประเภทละครส่งเสริมคุณภาพชีวิตดีเด่น ปี พ.ศ. 2531 รางวัลสื่อมวลชนดีเด่น ประจำปี พ.ศ. 2532-2533 ประเภทรายการโทรทัศน์ สาขาเสริมสร้างคุณธรรมในสังคม และปี พ.ศ. 2537 ประเภทรายการโทรทัศน์ จากสื่อมวลชนคาทอลิกประเทศไทย 

ฝันที่เป็นจริง เริ่มออกอากาศระยะแรก ในทุกวันอาทิตย์ เวลา 13.00-13.30 น. ตั้งแต่วันที่ 7 สิงหาคม พ.ศ. 2531 โดยแขกรับเชิญคนแรกของรายการคือ คุณวิภา วรรณแจ่ม คนแจวเรือข้ามฟากที่อยากมีจักรเย็บผ้าเป็นของตนเอง ต่อมาในปี พ.ศ. 2532 ทางสถานีสั่งเพิ่มเวลาออกอากาศเป็น 1 ชั่วโมง โดยเริ่มตั้งแต่เวลา 13.15-14.15 น. และเพิ่มวันเสาร์ เนื่องจากรายการได้รับความนิยมและเป็นที่สนใจอย่างมาก และในปี พ.ศ. 2534 ย้ายเวลาเป็น 15.00-16.00 น. ของวันเสาร์และวันอาทิตย์ จนในปี พ.ศ. 2535 ลดวันออกอากาศเพียงสัปดาห์ละวันเดียว คือ วันเสาร์ ในเวลา 12.00-13.00 น. ปี พ.ศ. 2536 ย้ายเวลาเป็น 14.00-15.00 น. ของวันเสาร์ จนกระทั่งปี พ.ศ. 2538 ย้ายเวลาเป็น 18.00-18.45 น. ของวันเสาร์ 

เทปสุดท้ายของรายการออกอากาศในวันที่ 14 ตุลาคม พ.ศ. 2538 แต่ทางรายการยังได้จัดทำเทปพิเศษออกอากาศต่ออีก 2 ครั้ง โดยรวบรวมเทปแห่งความประทับใจตลอด 8 ปีของรายการมานำเสนอเพื่อเป็นการรำลึก และหลังจากนั้น "ฝันที่เป็นจริง" ก็ยังเป็นรายการที่อยู่ในความทรงจำของผู้ที่เคยชม แม้จะมีเสียงเรียกร้องให้รายการกลับมานำเสนออีก แต่พิธีกรรายการได้บอกด้วยตัวเองว่า ไม่เคยทำอะไรซ้ำ

## อ้างอิง

หมวดหมู่:รายการโทรทัศน์ช่อง 3
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2531
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2538
รุ่งเรือง อนันตยะ

**รุ่งเรือง อนันตยะ** (เกิด 30 ธันวาคม พ.ศ. 2523) ชื่อเล่น **แฮ็ค** เป็นนักแสดงชายชาวไทย ผลงานภาพยนตร์ที่มีชื่อเสียงคือเรื่อง ยุวชนทหาร เปิดเทอมไปรบ แสดงคู่กับ เทย่า โรเจอร์ส

## ประวัติ
รุ่งเรือง อนันตยะ เกิดเมื่อวันที่ 30 ธันวาคม พ.ศ. 2523 จบการศึกษาชั้นมัธยมศึกษาจากโรงเรียนเบญจมราชรังสฤษฎิ์ จังหวัดฉะเชิงเทรา สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยหอการค้าไทย

รุ่งเรือง สมรสกับศิริญญา เมื่อวันที่ 2 มีนาคม พ.ศ. 2558 ที่จังหวัดสุรินทร์อันเป็นบ้านเกิดของภริยาและคลอดลูกสาวแล้วเมื่อวันที่ 19 สิงหาคม พ.ศ. 2558 ชื่อน้องพิตต้า

## ผลงาน
### ภาพยนตร์
*โกซิกส์:โกหก ปลิ้นปล้อน กะล่อน ตอแหล
*ยุวชนทหาร เปิดเทอมไปรบ รับบท มารุต

### ละคร
* บ้านรังนกไม้ (2543) ช่อง 5
* พี่เลี้ยงกึ่งสำเร็จรูป (2544) ช่อง 3 รับบท ป้อด 
* บ้านสาวโสด รับบท อังกฤษ (2544) ช่อง 3
* ไฟน้ำค้าง (2544) ช่อง 5 
* มนต์รักแม่น้ำมูล (2545) ช่อง 5 รับบท แคน
* บ่วงเล่ห์เสน่หา (2546) ช่อง 3 รับบท ระพีวิชญ์
* สมปองน้องสมชาย (2547) ช่อง 3 รับบท มงกุฎ เพชรอุทัย (รับเชิญ)
* รักแปดพันเก้า ช่อง 9 รับบท จอน
* เล่ห์ภุมเรศ   (2548) ช่อง 5 รับบท นฤชา
* มายาพิศวาส  (2550) ช่อง 5 รับบท กวิน  (รับเชิญ)
* เงาอโศก (2551) ช่อง 5  รับบท เกื้อ
* ความลับของ Superstar (2551) ช่อง 5  รับบท แฮ็ค รุ่งเรือง (รับเชิญ)
* สะใภ้ก้นครัว (2551) ช่อง 7  รับบท เข่ง
* จำเลยรัก (2551) ช่อง 3 รับบท หริณ รังสิมันต์ (รับเชิญ)
* ชิงชัง (2552) ช่อง 5 รับบท ปลัดสมชาย
* 365 วันแห่งรัก (2553) ช่อง 3 รับบท รวินทร์
* มาลัยสามชาย (2553) ช่อง 5 รับบท คุณวิศาล 
* เป็นต่อ ตอน น้องเขยเป็นต่อ รับบท คุณท็อป
* ผู้กองเจ้าเสน่ห์ ตอน สารภาพ
* เซน...สื่อรักสื่อวิญญาณ ตอน ความผิด รับบท ต้น
* นัดกับนัด ตอน ยายตัวร้ายกับนายขี้หึง
* บ้านนี้มีรัก ตอน เพื่อเธอ
* เฮง เฮง เฮง รับเชิญ
* กับดักเสน่หา (2560) (ช่องวัน 31) รับบท ร้อยตำรวจเอกราเชนทร์ พัฒนานนท์ (รับเชิญ)
* ชะนีหนีคาน (2561) (ช่องวัน 31) รับบท เอก (รับเชิญ)

### ภาพยนตร์สั้น
*บ้านคือลมหายใจของชีวิต
### มิวสิกวิดีโอ
* เพลง เขาจะโกรธไหม ของ วงบาซู
* เพลง แกล้ง ของ ซอนเน่​
* เพลง อ้อนไว้ ของ อ้อน ลัคนา
* เพลง คุณโอเคไหม ของ จักรพันธ์ ครบุรีธีรโชติ
* เพลง คำสุดท้าย ของ Slot Machine
* เพลง ฟังดูดี  ของ I'm no Heroine

### พรีเซ็นเตอร์
* รณรงค์การขึ้นทะเบียนเกษตรกร ประจำปี 2554/2555

## รางวัล
* เฉลิมไทยอวอร์ด ครั้งที่ 2 สาขานักแสดงสมทบชายทางโทรทัศน์ยอดเยี่ยม จากละครเรื่อง รักแปดพันเก้า

## อ้างอิง

หมวดหมู่:นักแสดงจากจังหวัดฉะเชิงเทรา
หมวดหมู่:นักแสดงชายชาวไทย
หมวดหมู่:บุคคลจากคณะนิเทศศาสตร์ มหาวิทยาลัยหอการค้าไทย
หมวดหมู่:บุคคลจากโรงเรียนเบญจมราชรังสฤษฎิ์
เทศบาลตำบลจอมทอง (จังหวัดเชียงใหม่)

**จอมทอง** เป็นเทศบาลตำบลแห่งหนึ่งในอำเภอจอมทอง จังหวัดเชียงใหม่ และเป็นเทศบาลตำบลแห่งแรกของอำเภอจอมทอง ยกฐานะมาจากสุขาภิบาลบ้านหลวง เทศบาลตำบลจอมทองเป็นที่ตั้งของตัวเมืองจอมทอง ปัจจุบันมีการพัฒนาเติบโตอย่างรวดเร็ว และมีการผลักดันในการยกฐานะจากเทศบาลตำบลจอมทองขึ้นเป็นเทศบาลเมืองจอมทอง เพื่อเป็นศูนย์กลางความเจริญในการพัฒนาท้องถิ่นในเชียงใหม่ตอนใต้ในอนาคต

## ประวัติ
เทศบาลตำบลจอมทอง แต่เดิมเป็นสุขาภิบาลบ้านหลวง อำเภอจอมทอง จังหวัดเชียงใหม่ และได้เปลี่ยนฐานะเป็นเทศบาลตำบลบ้านหลวง ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 ประกาศในราชกิจจานุเบกษาเมื่อวันที่ 24 กุมภาพันธ์ พ.ศ. 2542 มีผลบังคับใช้เมื่อวันที่ 25 พฤษภาคม พ.ศ. 2542 ต่อมาจังหวัดเชียงใหม่มีคำสั่งให้เปลี่ยนชื่อเป็น "เทศบาลตำบลจอมทอง" เมื่อวันที่ 12 กันยายน พ.ศ. 2543 โดยมีตราสัญลักษณ์ของเทศบาลตำบลจอมทองเป็นรูปโกฏิทองคำบรรจุพระบรมสารีริกธาตุของสมเด็จพระสัมมาสัมพุทธเจ้า ซึ่งประดิษฐานที่วัดพระธาตุศรีจอมทองวรวิหาร อันเป็นสิ่งศักดิ์สิทธิ์ คู่บ้านคู่เมืองของอำเภอจอมทองและจังหวัดเชียงใหม่

## ที่ตั้ง
เมืองจอมทองอยู่ห่างจากนครเชียงใหม่ไปทางทิศใต้ 58 กิโลเมตร ตามทางหลวงแผ่นดินหมายเลข 108 (ถนนเชียงใหม่–ฮอด) มีพื้นที่ทั้งหมด 6.12 ตารางกิโลเมตร ครอบคลุมพื้นที่บางส่วนของ 3 ตำบล คือตำบลบ้านหลวง ตำบลข่วงเปา และตำบลดอยแก้ว รวมทั้งหมด 11 หมู่บ้าน สำนักงานเทศบาลตำบลจอมทอง ตั้งอยู่เลขที่ 299 หมู่ที่ 4 ตำบลบ้านหลวง อำเภอจอมทอง จังหวัดเชียงใหม่

### อาณาเขต
* **ทิศเหนือ** จดหลักกิโลเมตรที่ 1 หน้าวัดข่วงเปา หมู่ 11 บ้านรวมน้ำใจข่วงเปา ตำบลข่วงเปา
* **ทิศใต้** จดหลักกิโลเมตรที่ 60 ถนนเชียงใหม่–ฮอด ติดต่อตำบลดอยแก้ว
* **ทิศตะวันออก** ติดต่อหมู่ 9 บ้านสันป่าซาง ตำบลข่วงเปา หมู่ 4 บ้านท่าหลุก ตำบลสบเตี๊ยะ และแม่น้ำปิง ตำบลหนองล่อง อำเภอเวียงหนองล่อง จังหวัดลำพูน
* **ทิศตะวันตก** ติดต่อหมู่ 13 บ้านน้ำลัด ตำบลบ้านหลวง และอุทยานแห่งชาติดอยอินทนนท์

## อ้างอิง

## แหล่งข้อมูลอื่น
* เว็บไซด์เทศบาลตำบลจอมทอง
* แผนที่และคำอธิบายแนวเขตเทศบาลตำบลจอมทองในปัจจุบัน จากราชกิจจานุเบกษา (2554)

จอมทอง
จอมทอง
วงเวียนศรีสุริโยทัย

: *ระวังสับสนกับ [[สระแก้ว (จังหวัดลพบุรี)|สระแก้ว]] สระน้ำโบราณภายในสวนสัตว์ลพบุรี*

thumb|right|240px|วงเวียนศรีสุริโยทัยยามค่ำคืน

**วงเวียนศรีสุริโยทัย** (ภาษาปากเรียก *วงเวียนสระแก้ว*) เป็นวงเวียนที่มีสิ่งก่อสร้างคล้ายเทียนตั้งอยู่บนพานขนาดใหญ่ เป็นสิ่งก่อสร้างที่มีความโดดเด่นทางด้านรูปแบบการก่อสร้างที่มีความสวยงาม ตั้งอยู่ถนนนารายณ์มหาราช อำเภอเมืองลพบุรี จังหวัดลพบุรี

## ประวัติ
วงเวียนศรีสุริโยทัย หรือวงเวียนสระแก้ว ตั้งอยู่บนถนนนารายณ์มหาราช ถูกก่อสร้างในสมัยจอมพล ป. พิบูลสงคราม เริ่มจากการขุดสระในปี พ.ศ. 2481-2482 เพื่อใช้เป็นแหล่งน้ำและสถานที่พักผ่อนหย่อนใจของประชาชนในย่านเมืองใหม่ลพบุรี โดยก่อสร้างเป็นประติมากรรมคล้ายทหารปืนใหญ่ในท่าเตรียมพร้อมบนแท่นสูงกลางสระ 

ในเวลาต่อมาได้มีการเปลี่ยนแปลงรูปลักษณ์ของประติมากรรมเดิม ด้วยการสร้างประติมากรรมลักษณะคล้ายเทียนตั้งอยู่กลางพาน มีสะพานเชื่อมจากขอบสระทั้งสี่ทิศ ขอบพานมีตรากระทรวงต่าง ๆ ในขณะนั้น เช่น กระทรวงยุติธรรม, กระทรวงกลาโหม และกระทรวงการคลัง เป็นต้น ในสระมีพญานาคให้น้ำสี่ตัว มีรูปปั้นคชสีห์หมอบซึ่งเป็นสัญลักษณ์ของทหารอยู่เชิงสะพานทั้งสี่ทิศรวมแปดตัว รูปปั้นคชสีห์มีเจตนาปั้นให้มีกล้ามเนื้อเพื่อให้เกิดความรู้สึกแข็งแรงดุดัน ส่วนขอบสระสร้างเป็นที่นั่งพักผ่อนโดยรอบ

มีบุคคลร่วมสมัยของการก่อสร้างวงเวียนสุริโยทัยเช่น กมล เกตุ อดีตหัวหน้าหน่วยศิลปากรลพบุรี ระบุว่าสิ่งก่อสร้างที่มีลักษณะคล้ายพาน และแท่งเทียนนั้นแท้จริงแล้ว ผู้สร้างต้องการสร้างเป็นฐานสำหรับเป็นที่ตั้งอนุสาวรีย์ของจอมพล ป. พิบูลสงคราม แต่จอมพล ป. ไม่เห็นดีด้วย ประติมากรรมจึงมีลักษณะเป็นแท่งเทียนดังกล่าว 

เคยมีการประดิษฐ์รูปเปลวไฟวางบนแท่งเทียนซึ่งเทศบาลลพบุรีทำมาตั้งแต่เดือนพฤศจิกายน พ.ศ. 2539 แต่ภายหลังได้มีการวิพากษ์วิจารณ์ด้านความไม่เหมาะสมและไม่เป็นไปตามเจตนารมณ์ของผู้สร้าง จึงได้มีการนำออกไป

## การใช้ประโยชน์
แม้เหตุผลในการสร้างสระแก้วคือเพื่อสร้างเป็นสถานที่พักผ่อนหย่อนใจ  แต่ในปัจจุบันถือเป็นสถานที่พักผ่อนหย่อนใจที่ชาวลพบุรีเข้าไปใช้สอยน้อย เนื่องจากการเข้าไปยังวงเวียนยากลำบาก เพราะมีรถวิ่งวนรอบวงเวียนอยู่ตลอด

อย่างไรก็ตามเทศบาลเมืองลพบุรีได้มีการจัดงานประเพณีลอยกระทงย้อนยุคจอมพล ป. พิบูลสงครามบริเวณรอบวงเวียนศรีสุริโยทัย ซึ่งจัดติดต่อกันตั้งแต่ปี พ.ศ. 2539 จนถึงปัจจุบัน โดยมีคำขวัญว่า "มาลานำไทย แต่งกายย้อนยุค ร่วมสนุกลอยกระทง"

## สถานที่ใกล้เคียง
* โรงภาพยนตร์ทหารบก
* สวนสัตว์ลพบุรี
* สถานีขนส่งจังหวัดลพบุรี
* กองพลรบพิเศษที่ 1
* ค่ายสมเด็จพระนารายณ์มหาราช
* วัดชีป่าสิตาราม
* โรงเรียนโปลีเทคนิคลพบุรี

## ดูเพิ่ม
* วงเวียนศรีสุนทร
* วงเวียนเทพสตรี

## อ้างอิง

## แหล่งข้อมูลอื่น
* 
* ภาพถ่ายวงเวียนศรีสุริโยทัย 

หมวดหมู่:วงเวียนในอำเภอเมืองลพบุรี
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
โรงภาพยนตร์ทหานบก

**โรงภาพยนตร์ทหานบก** (ป้ายด้านหน้าสะกด *ภาพยนตร์ทหานบก*)  เป็นโรงภาพยนตร์ที่มีความเก่าแก่ และในอดีตก็นับเป็นโรงภาพยนตร์ที่ทันสมัยที่สุดในประเทศอีกแห่งหนึ่งด้วย ซึ่งตั้งอยู่ใกล้กับวงเวียนศรีสุริโยทัย อำเภอเมือง จังหวัดลพบุรี ปัจจุบันอยู่ในความดูแลของกรมธนารักษ์

## ประวัติ
อาคารประวัติโรงภาพยนตร์ทหานบกเป็นสถานที่ประวัติศาสตร์ และศิลปกรรมที่สำคัญแห่งหนึ่งของจังหวัดลพบุรี ซึ่งเป็นสถานที่ทีสร้างขึ้นโดยมติคณะรัฐมนตรีเมื่อ  พ.ศ. 2482 สมัยที่ท่านจอมพล แปลก พิบูลสงคราม เมื่อครั้งดำรงตำแหน่งนายกรัฐมนตรี เพื่อถูกสร้างให้เป็นรมณียสถานของเมืองลพบุรีรวมทั้งอาจจะใช้ประโยชน์เป็นที่ประชุมสภาได้หากเกิดเหตุคับขันของสงครามโลกและจำเป็นต้องย้ายเมืองหลวงมา ณ จังหวัดนี้ และมีรูปแบบสถาปัตยกรรมที่เป็นเอกลักษณ์ของยุคสมัย คือสถาปัตยกรรมแบบอลังการศิลป์ที่หาดูได้ยากในประเทศไทย  ตลอดจนเป็นสถาปัตยกรรมโรงมหรสพที่ทันสมัยที่เก่าแก่ที่สุดของประเทศไทยรองจากโรงมหรสพเฉลิมกรุง อีกทั้งเป็นสถาปัตยกรรมอายุนานถึง  70 ปี แล้ว 

## อ้างอิง
 

ทหานบก
หมวดหมู่:โบราณสถานในจังหวัดลพบุรี
หมวดหมู่:สถาปัตยกรรมอลังการศิลป์
หมวดหมู่:สิ่งก่อสร้างในอำเภอเมืองลพบุรี
แยกจอมทอง

**แยกจอมทอง** () เป็นทางแยกบริเวณจุดบรรจบระหว่างถนนจอมทองกับถนนวุฒากาศ ในพื้นที่แขวงจอมทอง เขตจอมทอง กรุงเทพมหานคร ใกล้กับเชิงสะพานบางขุนเทียน

จอมทอง
จอมทอง
เรือลาดตระเวนชั้นติคอนเดอโรกา

**เรือลาดตระเวนชั้นติคอนเดอโรกา** (อังกฤษ : Ticonderoga class cruiser) เป็นชั้นเรือรบหนึ่งในประเภทเรือลาดตระเวนติดอาวุธนำวิถีกองทัพเรือสหรัฐอเมริกา ได้รับอนุมัติการสร้างครั้งแรกในปี พ.ศ. 2521 เรือในชั้นนี้ติดตั้งระบบเรดาร์เฟสอาร์เรย์ แผนแบบแรกเริ่มกำหนดให้เป็นเพียงชั้นเรือพิฆาต ต่อมาได้รับการพัฒนาปรับปรุงเพิ่มขีดความสามารถในการปฏิบัติการรบให้ทันสมัยขึ้น โดยติดตั้งระบบปฏิบัติการรบเอจีส และระบบเรดาห์เอเอ็น/เอสพีวาย 1 ทำให้เรือในชั้นนี้ได้รับการยกระดับจากชั้นเรือพิฆาตติดอาวุธนำวิถี (DDG) มาเป็นเป็นเรือลาดตระเวนติดอาวุธนำวิถี (CG) 

เรืองทั้งหมด 27 ลำ สร้างโดยอู่ต่อเรืออินกัลส์ และอู่ต่อเรือบาธไอรอนเวิร์ค (BIW) เรือทุกลำในชั้นติคอนเดอโรกา (ยกเว้นเรือ ยูเอสเอส โทมัส เอส. เกตส์) ตั้งชื่อตามเหตุการณ์การรบในประวัติศาสตร์สหรัฐอเมริกาที่สำคัญ ทั้งนี้อย่างน้อยมีเรือ 12 ลำ นำชื่อของเรือบรรทุกเครื่องบินสหรัฐอเมริกาที่เคยประจำการในสมัยสงครามโลกครั้งที่สองมาตั้งใหม่อีกครั้ง เช่น ติคอนเดอโรกา, คาวเพนส์, แอนซิโอ, ยอร์กทาวน์, วัลเลย์ ฟอร์ก, บังเกอร์ ฮิลล์, แอนธีแธม, ซาน จาซินโต, เลค แชมเพล์น, ฟิลิปปินส์ ซี, พรินซ์สตัน, มอนเทอเรย์, และ เวลลา กัลฟ์

## รายชื่อเรือ

## แหล่งข้อมูลอื่น

* navysite.de: ติคอนเดอโรกา (CG 47)
* รายงานสมาพันธ์นักวิทยาศาสตร์สหรัฐอเมริกา: เรือลาดตระเวนติดอาวุธนำวิถีชั้นติคอนเดอโรกา
* http://www.globalsecurity.org/military/systems/ship/cg-47.htm


ต
ต
ต
หมวดหมู่:เรือในสังกัดกองทัพเรือสหรัฐ
เพลงเรื่อง

**เพลงเรื่อง**คือเพลงที่บรรเลงเป็นชุด โดยนำเพลงที่มีลักษณะใกล้เคียงกันหลายๆเพลง มาบรรเลงติดต่อกัน เพลงเรื่องต่างจากเพลงตับตรงที่เพลงเรื่องไม่มีเนื้อร้องเลย

โครงสร้างของเพลงเรื่องนั้นมักจะเริ่มบรรเลงด้วยเพลงช้า เพลงเร็ว แล้วก็ออกเพลงลาเป็นอันดับสุดท้าย(เพลงลาจะใช้บรรเลงในวงปี่พาทย์)

เพลงเรื่องส่วนใหญ่ใช้ในงานพิธีต่างๆเช่น เพลงเรื่องนางหงส์ใช้ในงานศพ เพลงเรื่องฉิ่งพระฉันใช้บรรเลงตอนพระฉันภัตตาหาร

หมวดหมู่:เพลงไทยเดิม
อาแล็ง จาลานี

**อาแล็ง จาลานี** () หรือที่รู้จักกันในชื่อ **อลัน เอ็นกาลานี่** หรือ **อาเลน นากาลานิ** เจ้าของฉายา **เดอะแพนเธอร์** เกิดวันที่ 7 กรกฎาคม ค.ศ. 1975 ที่ประเทศแคเมอรูน เป็นนักมวยไทยแชมเปี้ยนโลกสองสมัยชาวฮ่องกง

## ประวัติ
อาแล็ง จาลานี เคยเป็นบอดี้การ์ดให้กับบุคคลระดับวีไอพีรวมทั้งบุคคลระดับสูงในไอวอรีโคสต์มาก่อนที่จะย้ายมาอยู่ในฮ่องกง ซึ่งได้กลายมาเป็นผู้มีชื่อเสียงของที่นี่ เขามีชื่อเสียงในด้านการฝึกฝนที่โหดร้ายภายใต้การดูแลที่กวดขันให้เน้นความรุนแรงและดุดัน

อาแล็งสามารถเอาชนะในการต่อสู้ของแทบทุกครั้งด้วยการชนะน็อคฝ่ายตรงข้าม แม้จะมีลักษณะกล้ามเนื้อที่ใหญ่โต แต่อาแล็งผู้ได้รับฉายาเดอะแพนเธอร์ก็มีความยืดหยุ่นทางด้านกล้ามเนื้อได้อย่างเหลือเชื่อ และยังได้รับการโหวตใน "Le Monde du Muscle" ในฐานะหนึ่งในนักชกรุ่นเฮฟวี่เวทที่มีความรวดเร็วมากที่สุดในโลก

เขามีท่าโจมตีประจำตัวที่เรียกว่า "เดอะแพนเธอร์ ไฮคิก" ซึ่งได้เสริมประสิทธิภาพได้เป็นอย่างดีในอาชีพการต่อสู้ของเขา เมื่อเร็วๆนี้ เขาได้เริ่มเป็นที่เลื่องลือในยูทูบรวมถึงข่าวที่โด่งดังเกี่ยวกับการเริ่มต้นในเค-วัน

ในปัจจุบันอาแล็งได้ทำการฝึกฝนที่สถาบันการต่อสู้แบบผสมผสานซึ่งตั้งอยู่ในฮ่องกง เขามีแผนที่จะแข่งขันในรายการ เค-วัน ไฟท์ติ้งแชมเปี้ยนชิป ซึ่งอาจเป็นการย้ายเป้าหมายสู่การแข่งขันในรายการ อุลติเมท ไฟท์ติ้งแชมเปี้ยนชิป (UFC) ในโอกาสต่อไป

#### เกี่ยวกับพื้นหลังของศิลปะการต่อสู้
อาแล็งได้เริ่มเรียนยูโดตั้งแต่อายุหกขวบ โดยการสนับสนุนจากพ่อของเขา อาแล็งเริ่มออกแสดงความสามารถพิเศษนี้ในช่วงต้นของชีวิต เขาชนะการแข่งขัน แบ็ค-ทู-แบ็ค จูเนียร์ ในแคเมอรูนรวมไปจนถึงทั่วแอฟริกา ในเบื้องต้นเขาได้รับอิทธิพลจากแม่ของเขา ผู้ซึ่งมีความรักในกีฬาและมีความต้องการที่จะให้ลูกของเธอเรียนรู้ด้านระเบียบวินัยและมุ่งเน้นการใช้พละกำลังไปในทางที่ถูกต้อง

อาแล็งได้เรียนรู้อย่างต่อเนื่องทั้งในศาสตร์ของยูโด, โชโตกันคาราเต้, ซาวัท, ฟูล-คอนแท็ค คิกบ็อกซิ่ง, โคชิกิคาราเต้, มวยไทย, เคียวคุชินคาราเต้ และบราซิลเลี่ยน ยูยิสสู โดยได้รับสายดำเป็นส่วนใหญ่ของในแต่ละสาขาวิชา

## ความสำเร็จ

## อ้างอิง

## แหล่งข้อมูลอื่น
* เว็บทางการ 

หมวดหมู่:นักมวยไทยชาวแคเมอรูน
หมวดหมู่:นักมวยไทยชาวฮ่องกง
หมวดหมู่:นักต่อสู้แบบผสมที่ใช้มวยไทย
หมวดหมู่:ผู้ฝึกสอนมวยไทย
หมวดหมู่:คิกบ็อกเซอร์
หมวดหมู่:นักคาราเต้
หมวดหมู่:ผู้ฝึกสอนคาราเต้
หมวดหมู่:นักยูโด
ตำบลไชยสถาน

**ตำบลไชยสถาน** อาจหมายถึง
* **[[ตำบลไชยสถาน (อำเภอสารภี)|ตำบลไชยสถาน]]** อำเภอสารภี จังหวัดเชียงใหม่
* **[[ตำบลไชยสถาน (อำเภอเมืองน่าน)|ตำบลไชยสถาน]]** อำเภอเมืองน่าน จังหวัดน่าน
นอร์ธรอปกรัมแมน

**นอร์ธรอปกรัมแมนคอร์ปอเรชัน** (Northrop Grumman Corporation) เป็นบริษัทสัญชาติสหรัฐอเมริกา ดำเนินธุรกิจเกี่ยวกับอากาศยานทางการทหาร การต่อเรือรบ และเทคโนโลยีทางการทหาร ก่อตั้งขึ้นในปี 1994 จากการควบรวมกิจการของบริษัท นอร์ทธรอปและบริษัทกรัมแมน เข้าด้วยกัน 

ในปี 2010 นอร์ธรอปกรัมแมนเป็นบริษัทที่มีสัญญาการจัดซื้ออาวุธอยู่ในอันดับที่ 4 ของโลก มีพนักงานทั่วโลกกว่า 120,000 คน  มีสำนักงานใหญ่ตั้งอยู่ในเขตเซนจูรีซิตี้ เมืองลอสแอนเจลิส รัฐแคลิฟอร์เนีย ในปี 2010 ได้รับการจัดอันดับอยู่ในอันดับที่ 61 ในประเภทบริษัทอุตสาหกรรมในสหรัฐอเมริกาจากนิตยสารฟอร์จูน

## ผลิตภัณฑ์
### เรือและเรือรบ
อู่ต่อเรือนอร์ธรอปกรัมแมนนิวพอร์ตนิวส์ เป็นอู่ต่อเรือเดียวที่ต่อเรือบรรทุกเครื่องบินของกองทัพเรือสหรัฐอเมริกา และเป็นอู่เดียวที่มีขีดความสามารถในการต่อเรือบรรทุกเครื่องบินชั้นนิมิตซ์ และเรือบรรทุกเครื่องบินชั้นใหม่ล่าสุดอย่างชั้นเจอรัลด์ อาร์. ฟอร์ด และเป็นหนึ่งในสองบริษัทที่สามารถต่อเรื่อดำน้ำพลังงานนิวเคลียร์ของสหรัฐอเมริกา

นอกจากนี้ยังมีหน่วยงานย่อยได้แก่ นอร์ธรอปกรัมแมนชิปซิสเท็มส์ ในการต่อเรือสนับสนุนการยกพลขึ้นบก และเรือรบ เรือสินค้าพาณิชย์ และเรืออื่นๆ เช่น เรือตัดน้ำแข็ง เรือบรรทุกน้ำมัน เรือบรรทุกสินค้า โดยร่วมมือกับ SAIC (Science Applications International Corporation) นอกจากนี้ยังมีบริการงานออกแบบทางวิศวกรรมและสถาปัตยกรรมทางเรือ และการซ่อมบำรุงรักษาเรือ

### อากาศยาน
หน่วยงานย่อยเกี่ยวกับอากาศยานและระบบการบิน ผลิตอากาศยานสำหรับสหรัฐอเมริกาปละชาติอื่นๆทั่วโลก เช่น เครื่องบินทิ้งระเบิดทางยุทธศาสตร์ บี-2 สปิริต, เครื่องบินสอดแนม E-8 จอยต์สตารส์, RQ-4 โกลบอลฮ็อก, เครื่องบินฝึกความเร็วเหนือเสียง T-38 ทาลอน , RQ-5 ฮันเตอร์ ของกองทัพบกสหรัฐ นอกจากนี้กองทัพเรือสหรัฐยังมี เป้าลวง BQM-74 ชูการ์, C-2 เกรย์ฮาวน์, E-2 ฮ็อคอาย, EA-6B โพรวเลอร์ ผลิตชิ้นส่วนหลักของเครื่องบินขับไล่ F/A-18 ฮอร์เน็ท, F/A-18E/F ซูเปอร์ฮอร์เน็ท และเครื่องบินอื่นๆ เช่น F-5, T-38 

thumb|right|200px|นอร์ธรอปกรัมแมน B-2 สปิริท เครื่องบินทิ้งระบิดทางยุทธศาสตร์
นอกจากนี้ยังผลิตดาวเทียม และจรวดขนส่งอวกาศ ให้กับองค์การนาซ่า และกองทัพอากาศสหรัฐ ร่วมคิดค้นวิจัยเลเซอร์พลังงานสูงร่วมกับโบอิงสำหรับ ต้นแบบเครื่องบิน โบอิงวายเอเอล-1

### เรดาร์และระบบตรวจจับ
ฝ่ายวิจัยและพัฒนานอร์ธรอปกรัมแมน อิเล็กทริค ซิสเท็มส์ คิดค้นและพัฒนาระบบเรดาร์ตรวจจับหลากหลายประเภท เช่น ระบบเรดาร์ป้องกันภัยทางอากาศ ซี41 ระบบเรดาร์ตรวจับทางยุทธวิธี เช่น ระบบเรดาร์ AN/APG-68 และ AN/APG-80 ซึ่งเป็นระบบเรดาร์ควบคุมการบินของเครื่องบินขับไล่ เอฟ-16 ไฟทิงฟอลคอน, ระบบเรดาร์สมรรถนะสูง AN/APG-77 สำหรับเครื่องบินขับไล่ F-22 แร็พเตอร์, เรดาร์ AN/APG-81 และ AN/AAS-37 สำหรับ F-35 ไลท์นิ่ง 2, เรดาร์ APQ-164 สำหรับเครื่องบินทิ้งระเบิด B-1 แลนเซอร์ และระบบเรดาร์สำหรับเครื่องบินแจ้งเตือนและควบคุมภัยทางอากาศล่วงหน้า (AWACS)
 
## อ้างอิง

## แหล่งข้อมูลอื่น

* เว็บไซต์ทางการ
* รายชื่อผลิตภัณฑ์ของนอร์ทธรอป กรัมแมน 
* A summary of the company from Oligopoly Watch 
* สัมภาษณ์ประธานบริหาร, 12 กุมภาพันธ์, 2006.
* 
* Park Air Systems (สาขาสหราชอาณาจักรy)

หมวดหมู่:บริษัทที่ก่อตั้งในปี พ.ศ. 2470
หมวดหมู่:ผู้ผลิตอากาศยานของสหรัฐ
หมวดหมู่:บริษัทต่อเรือของสหรัฐ
หมวดหมู่:นอร์ทธรอป กรัมแมน